La joven
La joven ili The Young One (doslovno "Mlada", u bivšoj Jugoslaviji poznatiji pod naslovom Djevojka) je meksičko-američki crno-bijeli igrani film snimljen 1960. u režiji  Luisa Buñuela. Po žanru je drama i temelji se na kratkoj priči Travelin' Man američkog pisca Petera Mathiessena, koji je također sudjelovao u pisanju scenarija. Radnja je smještena na američki Jug, i prikazuje kako se crni jazz klarinetist (koga tumači Bernie Hamilton), nakon što je optužen za silovanje bjelkinje, u strahu od linča sklanja na usamljeni otok na kome su jedini stanovnici pčelar (koga tumači Zachary Scott) i njegova mlada skrbnica (koju tumači Key Meersman), koja će postati predmetom žudnje i suparništva oboje muškaraca. La joven, koji je snimljen na lokacijama u Meksiku, predstavljao je drugi i posljednji Buñuelov film snimljen na engleskom jeziku. Prikazan je na Kanskom festivalu gdje je izazvao određenu pažnju prikazom tada aktualnih međurasnih odnosa na američkom Jugu. Kasnijim kritičarima je, pak, postao zanimljiv kao jedan od mogućih uzora za protagonista u liku "neznanca bez prošlosti" koji će kasnije koristiti autori špageti vesterna.

Vanjske veze

  La joven  at the cinema of Mexico site of the ITESM

Meksički filmovi
Američki filmovi
Dramski filmovi
Authority control 2